
​​​
ថ្ងៃ                   ​​  ខែជេស្ឋ  ឆ្នាំខាល ចត្វាស័ក ព.ស.២៥៦៦
   រាជធានីភ្នំពេញ ថ្ងៃទី         ​ខែ             ឆ្នាំ២០២២
សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ
របាយការណ៍បូកសរុបសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ ប្រចាំខែឧសភា ឆ្នាំ២០២២។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន សម្ដេចក្រឡាហោម មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទដូចខាងក្រោមៈ
I-ស្ថានភាពរួម

ករណីលក់-ដូរមនុស្ស ជនសង្ស័យជាជនជាតិចិន ធ្វើសកម្មភាពនាំជនជាតិចិនចូលកម្ពុជាដោយធ្វើការអនឡាញគោលបំណងមកធ្វើការនៅកាស៊ីណូខេត្តព្រះស៊ីហនុ ក្រោយមកក៏ត្រូវសមត្ថកិច្ចចាប់ឃាត់ខ្លួនបញ្ជូនទៅសាលាដំបូងខេត្តដើម្បី​ផ្ដន្ទាទោសទៅ​តាមផ្លូវច្បាប់។
  

 ករណីរូបភាព និងសម្ភារៈអាសអាភាស ជនសង្ស័យ និងជនរងគ្រោះបានស្រលាញ់គ្នាជាសង្សា ជនសង្ស័យបាន ឲ្យជនរងគ្រោះ ថតរូបអាក្រាតកាយផ្ញើរឲ្យខ្លួនមើល ហើយជនរងគ្រោះក៏បានឲ្យជនសង្ស័យថតរូបអាក្រាតកាយមកឲ្យខ្លួនមើលដែរក្រោយមកជនរងគ្រោះក៏មានគេចូលស្ដីដណ្ដឹង ជនសង្ស័យបានក៏បានដឹង ហើយក៏បានឆាតរូបអាក្រាតកាយរបស់ជនរងគ្រោះផ្ញើរ ឲ្យគូរដណ្ដឹងជនរងគ្រោះមើល ជនរងគ្រោះក៏បានប្ដឹងសមត្ថកិច្ចឃាត់ខ្លួន បញ្ជូនទៅសាលាដំបូងខេត្តដើម្បីចាត់ការតាមនីតិវិធីច្បាប់។

ករណីរូបភាព និងសម្ភារៈអាសអាភាសនៃកុមារ ជនសង្ស័យ បានបង្ហោះវីដេអូរ ហើយបានចែកចាយតាមរយៈគណនីប្រព័ន្ធសង្គម Twitter ដោយបង្កើតតាមរយៈទូរស័ព្ទ និងកំព្យូទ័រ បានបង្ហោះរូបភាពអាសអាភាសកុមារ និងវីដេអូរស៊ិចកុមារជាច្រើន ហើយត្រូវបានសម្ថកិច្ចឃាត់ខ្លួន បញ្ជូនទៅសាលាដំបូងខេត្តដើម្បីចាត់ការតាមនីតិវិធីច្បាប់។

ករណីរួមភេទជាមួយអនីតិជនអាយុក្រោម១៥ឆ្នាំ ជនសង្ស័យជាឪពុកបង្កើតក្មេងស្រីរងគ្រោះ កុមារីរងគ្រោះបានចូលរួមកម្មវិធីជប់លៀងរបស់អ្នកភូមិពេលដើរត្រឡប់មកផ្ទះវិញ ជនសង្ស័យបានជិះម៉ូតូមកក្បែរហើយអូសដៃជនរងគ្រោះ ចូលព្រៃធ្វើសកម្មភាពរួមភេទបានសម្រេច មួយករណីទៀតជនសង្ស័យជាឪពុកចុងជនរងគ្រោះបាននាំជនរងគ្រោះចូលរួមមង្គលការមិត្តភ័ក្ដនៅក្នុងភូមិ ពេលត្រឡប់មកផ្ទះវិញដល់ពាក់កណ្ដាលផ្លូវ បានធ្វើសកម្មភាពរួមភេទបានសម្រេច ករណីផ្សេងទៀតជនរងគ្រោះមានគ្នា០២នាក់ ជនសង្ស័យក៏មានគ្នា០២នាក់ដែរបានជិះម៉ូតូឌុបគ្នាដើលេងហើយបានជួលផ្ទះសំណាក់០២បន្ទាប់ ហើយបានដេករួមភេទជាមួយគ្នាជាច្រើនលើក ករណីទាំងអស់ខាងលើនេះពេលដឹងដល់ឪពុក-ម្តាយជនរងគ្រោះ ក៏បានប្តឹងសមត្ថកិច្ចឃាត់ខ្លួនបញ្ជូនទៅសាលាដំបូងរាជធានី-ខេត្ត ដើម្បីផ្ដន្ទាទោស​ទៅតាមផ្លូវច្បាប់។

ករណីអំពើអាសប្រឆាំងជាមួយនឹងអនីតិជនអាយុក្រោម១៥ឆ្នាំ ជនសង្ស័យជាអ្នកភូមិជាមួយជនរងគ្រោះ ពេលកុមារីរងគ្រោះជិះកង់ទៅលេងផ្ទះមិត្តភ័ក្ដ្រ ហើយត្រឡប់មកផ្ទះវិញម្នាក់ឯង ជនសង្ស័យបានដើរតាម ហើយបានចាប់អោប ជនរងគ្រោះពីក្រោយ ករណីផ្សេងៗទៀត ជនសង្ស័យជាពូជនរងគ្រោះ ពេលជនរងគ្រោះកំពង់អង្គុយលេងនៅសាឡុង ជនសង្ស័យទៅអង្គុយក្បែរជនរងគ្រោះយកដៃលូកលេងប្រដាប់ភេទជនរងគ្រោះ ក្នុងនោះក៏មានជនសង្ស័យជាអ្នកជួលបន្ទប់នៅជិតជនរងគ្រោះ កុមារីរងគ្រោះបានយកកូនសោរទៅចាក់ទ្វាដើម្បីចូលបន្ទប់ ប៉ុន្តែចាក់សោរមិនដល់ ក៏បានពឹងជនសង្ស័យឲ្យលើកពរចាក់សោរ បន្ទាប់មកជនសង្ស័យបានស្រាតសំពតត្រឹមភ្លៅ ហើយយកដៃច្របាច់លេងប្រដាប់ភេទ ករណីផ្សេងទៀតជនសង្ស័យជាពូ ជនរងគ្រោះ ពេលពេលកុមារីរងគ្រោះដេកនៅលើគ្រែក្រោមផ្ទះ ក្រោយមកជនសង្ស័យទៅដេកក្បែហើយក៏បានយកដៃលូកលេងប្រដាប់ភេទ ករណីទាំងអស់ខាងលើដឹងដល់ឪពុក-ម្ដាយជនរងគ្រោះក៏បានប្តឹងសម​ត្ថកិច្ច ឃាត់ខ្លួនបញ្ជូនទៅសាលាដំបូងខេត្តដើម្បីផ្ដន្ទាទោសទៅតាមផ្លូវច្បាប់។
          

II-ការងារបង្ការ.ទប់ស្កាត់
១-ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស    និងអំពើធ្វើអាជីវកម្មផ្លូវភេទ   និងអប់​រំពលករ
ចំណាកស្រុកដោយខុសច្បាប់៖
កម្លាំងជំនាញ នៃស្នងការដ្ឋាននគរបាលខេត្តចំនួន០២ បានចុះផ្សព្វផ្សាយច្បាប់ស្ដីពីការបង្ក្រាប​អំពើជួញដូរមនុស្ស និងអំពើធ្វើអាជីវកម្មផ្លូវភេទដល់អាជ្ញាធរមូលដ្ឋាន ប្រជាពលរដ្ឋ និងសិស្សានុសិស្សបានចំនួន១៤លើក មនុស្សចំនួន៥០១នាក់ (ស្រី២៣៦នាក់)ក្នុងនោះមាន៖ 
     -ខេត្តក្រចេះបានចំនួន០៩លើក              =១៨៥នាក់(ស្រី៩៧នាក់)
     -ខេត្តសៀមរាបបានចំនួន០៥លើក         =៣១៦នាក់(ស្រី១៣៩នាក់)     
២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៣ បានចុះល្បាតឃ្លាំមើលគោលដៅសង្ស័យប្រព្រឹត្តបទល្មើសបានចំនួន០៧លើក ក្នុងនោះមាន៖ ខេត្តព្រៃវែង០៣លើក, ក្រចេះ០១លើក និងបន្ទាយមានជ័យ០៣លើក។
៣-ការងារចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖


         -កម្លាំងជំនាញ នៃស្នងការដ្ឋាននគរបាលខេត្តចំនួន០៦ បានធ្វើបច្ចុប្បន្នភាពទិន្នន័យស្ថិតិ និងធ្វើកិច្ចសន្យាហាមឃាត់ការប្រព្រឹត្តបទល្មើសសញ្ចារកម្ម ដល់ម្ចាស់អាជីវកម្ម ផ្ទះសំណាក់ ហាងម៉ាស្សាបានចំនួន១៩៤គោលដៅ មនុស្ស៥១៧នាក់(ស្រី៣៩០នាក់) ក្នុងនោះមាន៖



- ខេត្តក្រចេះ  បានចំនួន៦៥គោលដៅ          មនុស្ស១១៣នាក់ (ស្រី១០៨នាក់)



- ខេត្តតាកែវ  បានចំនួន៨២គោលដៅ           មនុស្ស៩១នាក់ (ស្រី៣៣នាក់)



- ខេត្តកោះកុង  បានចំនួន១២គោលដៅ     មនុស្ស៦៣នាក់  (ស្រី៤៨នាក់)

                            - ខេត្តកំពង់ចាម បាន ចំនួន១៦គោលដៅ  មនុស្ស៨១នាក់  (ស្រី៥៩នាក់)



- ខេត្តកែប  បានចំនួន១៣គោលដៅ              មនុស្ស១៣៨នាក់  (ស្រី១១១នាក់)



- ខេត្តសៀមរាប  បានចំនួន០៦គោលដៅ    មនុស្ស៣១នាក់  (ស្រី៣១នាក់)


    ៤-ការចុះធ្វើវេទិកាសាធារណៈភូមិឃុំមានសុវត្ថិភាព៖



-កម្លាំងជំនាញ នៃស្នងការដ្ឋាននគរបាលខេត្តចំនួន០២ បានចូលរួមធ្វើវេទិកាសាធារណៈភូមិឃុំមានសុវត្តិភាពបានចំនួន១០០លើក មានមនុស្ស​ ចូលរួមចំនួន៦.២៨០នាក់(ស្រី៣.២៤៨នាក់) ក្នុងនោះមាន៖


                - ខេត្តកោះកុង  បានចំនួន៤៦លើក     មនុស្សចូលរួមចំនួន១.០៣៦នាក់  (ស្រី៥៣៦នាក់)



- ខេត្តព្រៃវែង  បានចំនួន៥៤លើក     មនុស្សចូលរួមចំនួន៥.២៤៤នាក់  (ស្រី២.៧១២នាក់)
៥-ការងារទប់ស្កាត់ពលករឆ្លងដែនទៅរកការងារធ្វើនៅក្រៅប្រទេសដោយខុសច្បាប់៖


-កម្លាំងជំនាញ នៃស្នងការដ្ឋាននគរបាលខេត្តបន្ទាយមានជ័យ បានធ្វើការងារបង្ការទប់ស្កាត់ពលរដ្ឋខ្មែរដែលធ្វើចំណាកស្រុកទៅប្រទេសថៃដោយខុសច្បាប់បាន​ចំនួន១៨លើកមនុស្សចំនួន៣៣៩នាក់​​(ស្រី១៤៧នាក់)អនីតិជន៣៤នាក់ បន្ទាប់ពីបានសាកសួរព័ត៌មាន ដើម្បីស្វែងរកមេខ្យល់ និងធ្វើតេស្ដររកកូវីដ១៩ រួចបានបញ្ជូនទៅមណ្ឌលធ្វើចត្តាឡីស័កនិងបាន​​ធ្វើកិច្ច សន្យាអប់រំ ណែនាំកុំឲ្យចំណាកស្រុកខុសច្បាប់ទៅក្រៅប្រទេសបន្តទៀត  រួចបញ្ជូនទៅលំនៅដ្ឋានវិញ។
III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវៈ
   ក-ក្នុងខែឧសភាឆ្នាំ២០២២នេះ កម្លាំងជំនាញបានសម្ភាសន៍ពលរដ្ឋខ្មែរ និងជនបរទេសដែលបាន​ដាក់ពាក្យ​សុំចុះ​
បញ្ជីការរៀបអាពាហ៍ពិពាហ៍ចំនួន១០៣នាក់(ស្រី១៤នាក់)មាន១១សញ្ជាតិ ក្នុងនោះជនជាតិកូរ៉េខាងត្បូង៥០នាក់(ស្រី០៥នាក់) ,អាមេរិក២២នាក់(ស្រី០៤នាក់), ជប៉ុន០២នាក់, អូស្រ្តាលី០៦នាក់(ស្រី០៣នាក់), ម៉ាឡេស៊ី០៥នាក់, កាណាដា០៦នាក់(ស្រី០១នាក់), ស៊ុយអែត០១នាក់, ចិន០៧នាក់, បារាំង០២នាក់, ថៃ០១នាក់(ស្រី) និងមីយ៉ានម៉ា០១នាក់។ និង​វាយ​​តំលៃ​បញ្ជូន​ឲ្យក្រុម​ការងារ​​ច្រក​ចេញ​​ចូល​​​​​តែ​​មួយបានចំនួន៣៩នាក់។
    -បានប្រមូលព័ត៌មានពីសុខទុក្ខពលរដ្ឋខ្មែរដែលរៀបការ  ទៅរស់នៅក្រៅប្រទេសតាមរយៈ​​​ទូរស័ព្ទបាន
ចំនួន០៨នាក់(ស្រី)(ប្រទេសកូរ៉េខាងត្បូង)មានសេចក្ដីសុខធម្មតា។


ខ-បានសម្ភាសន៍ជនរងគ្រោះបញ្ជូនមកពីក្រៅប្រទេសចំនួន០៩នាក់(ស្រី)អនីតិជន០​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​៣នាក់ ក្នុងនោះមកពីប្រទេសចិន០៨នាក់(ស្រី)អនីតិជន០​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​៣នាក់ និងម៉ាឡេស៊ី០១នាក់ តាមរយៈអនឡាញជាលទ្ធផល៖


  -រងគ្រោះដោយអាពាហ៍ពិពាហ៍ផ្ទុយពីឆន្ទៈចំនួន០៨នាក់-ស្រី អនីតិជន០៣នាក់(ចិន)។


  -ស្នាក់នៅខុសច្បាប់មកពីប្រទេសម៉ាឡេស៊ី០១នាក់(ស្រី)។ជនរងគ្រោះខាងលើទៅតាមរយៈមេខ្យល់​ផ្សេងៗគ្នាមិនស្គាល់អត្តសញ្ញាណ បច្ចុប្បន្នប្រគល់ឲ្យមន្ទីរសង្គមកិច្ចអតីតយុទ្ធជន និងយុវនីតិសម្បទា ដើម្បីស្ដារនីតិសម្បទា។

       
គ- ទិន្នន័យពលរដ្ឋធ្វើចំណាកស្រុកទៅរកការងារធ្វើនៅក្រៅប្រទេសទាំងស្របច្បាប់    មិនស្របច្បាប់  ដាច់ការ ទាក់ទង និងត្រឡប់មកវិញដោយខ្លួនឯង រួមមានៈ
         - ទិន្នន័យពលរដ្ឋខ្មែរធ្វើចំណាកស្រុកទាំងស្របច្បាប់​ មិនស្របច្បាប់ និងដាច់ការទាក់ទងពីស្នងការដ្ឋាននគរ​បាល​​​​​​​​​​រាជ​​​​​​​​​ធា​នី​​​-​​ខេត្ត​​​​​​​ទាំង​២៥ ​ចំនួន២០៨,២៩១នាក់(ស្រី៩១,៨៩២នាក់)អនីតិជន៣,០៧៦នាក់ (ស្រី១,២៣៥នាក់) ។

+ ពលករចេញទៅដោយស្របច្បាប់១៥៨,០៩០នាក់ (ស្រី៧០,១៤១នាក់) អនីតិជន៩៣៥នាក់ ​(ស្រី៤១៦នា​​​ក់)។

+ ពលករចេញទៅដោយមិនស្របច្បាប់​ចំនួន៤៩,៤៦៧នាក់(ស្រី២១,៤៧១នាក់)អនីតិជន២,០៤៧នាក់​​(ស្រី​៧៩៣នាក់)។

+ ពលករដាច់ការទាក់ទង៧៣៤នាក់(ស្រី២៨០នាក់)អនីតិជន៩៤នាក់​​(ស្រី២៦)។

-ទិន្នន័យពលរដ្ឋខ្មែរធ្វើចំណាកស្រុកត្រឡប់មកវិញដោយខ្លួនឯងពីក្រៅប្រទេសទាំងស្របច្បាប់​ និងមិនស្របច្បាប់ ពីស្នង​ការ​ដ្ឋាន​នគរ​​​​បាល​​​​​រាជធានី​​-ខេត្ត​ សរុប​ចំនួន១៦៥.២៤២នាក់(ស្រី៧៤.២២៥នាក់) អនីតិជនចំនួន១.៣៨២នាក់(ស្រី៥៦៩នាក់) ។
២- លទ្ធផលបង្ក្រាប
  កម្លាំងជំនាញនៃនាយកដ្ឋាន  និងស្នងការដ្ឋាននគរបាលរាជធានី-ខេត្ត កងរាជអាវុធហត្ថលើផ្ទៃប្រទេស 
ខិត​ខំប្រមូលព័ត៌មានស្រាវជ្រាវ​បង្រ្កាប​អំពើជួញ​ដូរ​មនុស្ស  និងអំពើធ្វើអាជីវកម្មផ្លូវភេទបានចំនួន១២ករណី​/ ១៧ករ​ណី 
(បើប្រៀប​ធៀបខែមេសា ថយចំនួន០៥ករណី) ស្មើនឹង២៩,៤១%   ឃាត់ខ្លួនជនសង្ស័យបញ្ជូនទៅ​សាលាដំ​​​​​​​​​បូ​ង​បាន​​​​ចំនួន១៣នាក់ ក្នុងនោះជនបរទេស០២នាក់(ជនជាតិចិន០១នាក់ និងជនជាតិវៀតណាម០១នាក់)សង្គ្រោះ​​​​​ជន​រង​គ្រោះ​បានចំនួន១២នាក់​ អាយុក្រោម១៥ឆ្នាំ១០នាក់ និង​អាយុ១៨ឆ្នាំឡើង០២នាក់(ប្រគល់​​ឲ្យគ្រួសារចំនួន១២នាក់)។
ក-អំពើជួញដូរមនុស្ស
  សរុបចំនួន០១ករណី/  ០៤ករណី ថយ០៣ករណី ជនសង្ស័យចំនួន០១នាក់(ជនជាតិចិន)  សង្គ្រោះជន​​រង​គ្រោះ​​ចំនួន​០១នាក់, ​អាយុ១៨ឆ្នាំឡើង០១នាក់ ប្រគល់ឲ្យគ្រួសារ០១នាក់។

    -អំពើលក់ដូរមនុស្ស                                 
          ​                 ០១ករណី   ជនសង្ស័យ០១នាក់


         
(ជនជាតិចិន)។  


ខ- អំពើធ្វើអាជីវកម្មផ្លូវភេទ​
   
       សរុបចំនួន១១ករណី/១៣ករណី ថយ០២ករណី ជនសង្ស័យចំនួន១២នាក់ក្នុងនោះជនបរទេស០១នាក់(ជនជាតិវៀតណាម)សង្គ្រោះ​ជន​រង​​គ្រោះ​​ចំនួន១១នាក់អាយុក្រោម​​​១៥ឆ្នាំ១០នាក់និងអាយុ១៨ឆ្នាំឡើង០១នាក់ប្រគល់ឲ្យ​គ្រួសារ។

 - រូបភាពនឹងសម្ភារៈអាសអាភាស
       ០១ករណី    ជនសង្ស័យ០១នាក់

 - រូបភាពនឹងសម្ភារៈអាសអាភាសនៃកុមារ
       ០១ករណី    ជនសង្ស័យ០១នាក់








    - អំពើរួមភេទជាមួយអនីតិជនអាយុក្រោម១៥ឆ្នាំ
       ០៥ករណី   ជនសង្ស័យ០៦នាក់

                                                                           
                                          

        - អំពើអាសប្រឆាំងនឹងអនីតិជនអាយុក្រោម១៥ឆ្នាំ
       ០៤ករណី   ជនសង្ស័យ០៤នាក់


                                                                    ក្នុងនោះជនបរទេស០១នាក់(ជនជាតិវៀតណាម)។

IV-ការងារពង្រឹងសមត្ថភាពនគរបាលជាតិ

១/-កិច្ចសហប្រតិបត្តិការអន្តរជាតិ និងអង្គការពាក់ព័ន្ធ

      ក-នាយកដ្ឋានប្រឆាំងការជួញដូរមនុស្ស និងការពារអនីតិជន បានសហការជាមួយ(HSI) បើកវគ្គបណ្ដុះបណ្ដាល០១វគ្គ ស្ដីពីបច្ចេកទេសសម្ភាសន៍កុមារបែបកោសល្យវិច្ច័យ ដែលមានសិក្ខាកាមសរុបចំនួន២០​​រូប(ស្រី០៧រូប)។


ខ-នៅស្នងការដ្ឋាននគរបាលខេត្តកំចាម បានសហការជាមួយអង្គការ(IJM) បណ្ដុះបណ្ដាល០១វគ្គ ស្ដីពីការការទប់ស្កាត់ការជួញដូរមនុស្ស និងរាល់ទម្រង់ នៃការរំលោភបំពានផ្លូវភេទលើស្រ្តីនឹងកុមារដែលមានសិក្ខាកាមចំនួន៦០រូប (ស្រី១១រូប)។

គ-ស្នងការដ្ឋាននគរបាលខេត្តសៀមរាប បានសហការជាមួយអង្គការចំនួយផ្នែកច្បាប់ នៃកម្ពុជា(LAC)បើកបណ្ដុះបណ្ដាលចំនួន០១វគ្គ ស្ដីពីកិច្ចការពារផ្លូវច្បាប់សម្រាប់សិទ្ធស្ត្រីនិងកុមារនៅកម្ពុជាដែលមានសិក្ខាកាមចំនួន៥០នាក់។                 
     
V -សន្និដ្ឋាន- វាយតម្លៃ       
១-ចំណុចល្អ
- មានទូរសព្ទHotline(1288) និងFacebook page របស់នាយកដ្ឋានសម្រាប់ទទួលព៌ត័មាន។
- ការអនុវត្តវិធានការទប់ស្កាត់  សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅ
ក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន និងអង្គការជាតិ អន្តរជាតិពាក់ព័ន្ធបានល្អ។​

         ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


   -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។


  -ការទប់ស្កាត់ប្រជាពលរដ្ឋឆ្លងដែនខុសច្បាប់នៅបន្ទាត់ព្រំដែនមិនទាន់មានប្រសិទ្ធភាពខ្ពស់ពិសេស​​ប្រជា ​ពលរដ្ឋដែលជាគ្រួសារមានជីវភាពខ្វះខាត។



   -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិត្រូវត្រឡប់មកវិញមិនទាន់ច្បាស់លាស់។​​
VI-ទិសដៅអនុវត្តន៍បន្ត
          ១-បង្កើនការអនុវត្តវិធានការបង្ការទប់ស្កាត់និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋ
ទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរ​បា​​​លជាតិ។

២-ធ្វើបច្ចុប្បន្នភាពពលករចំណាកស្រុកទៅក្រៅប្រទេស និងពលករត្រឡប់មកវិញទាំងស្របច្បាប់ និងមិន
ស្របច្បាប់ ដើម្បីគ្រប់​គ្រង​​​​និងមានវិធានការទប់ស្កាត់។

៣-បន្តសម្ភាសន៍ពលរដ្ឋខ្មែរ   និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូល
ព័ត៌មាន​​ទាក់ទងអាពាហ៍ពិពាហ៍ផ្ទុយពីឆន្ទៈ     និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបាន
រៀបការរួច​ទៅរស់នៅក្រៅប្រទេស។

៤-សហការជាមួយប្រទេសក្នុងតំបន់     និងក្រសួងស្ថាប័នពាក់ព័ន្ធជួយសង្គ្រោះ   ជនរងគ្រោះឲ្យបាន​ទាន់
ពេលវេលា ព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។

៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ    និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុជា 
ដើម្បីធ្វើអធិការកិច្ចទីភ្នាក់ងារជ្រើសរើសពលករ។   

៦-ជំរុញការអនុវត្តដីកាស្វែងរកចាប់ខ្លួនជនល្មើសដែលមានសុពលភាព  ករណីសេសសល់មុខសញ្ញាកំពុង
អនុវត្តបន្តឲ្យមានប្រសិទ្ធភាព។

៧-តម្លើងបញ្ជីខ្មៅនិងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពានផ្លូវ​ភេ​ទ​​​​​​​​​​​លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។

៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA    និងសមត្ថកិច្ច
ដទៃទៀត  ដើម្បីប្រមូលព័ត៌មានស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ  លើគោល​ដៅ 
រាជធានី​ភ្នំពេញ, សៀម​រាប, ខេត្ត​ព្រះសីហនុ និងបណ្ដាខេត្តពាក់ពន្ធ័មួយចំនួនទៀត។ 

៩-បន្តសហការជាមួយអង្គការមិនមែនរដ្ឋាភិបាលមួយចំនួនដូចជា APLE, IJM, IOM, AIM, Plan International, Chab Dai, Child Fund, CPU, DR និងគំរោង ASEAN .ACT ព្រមទាំង​អង្គការ​ពាក់ព័ន្ធមួយចំនួនទៀត ប្រមូលព័ត៌មានស្រាវជ្រាវស៊ើបអង្កេតនិងបង្ក្រាបពាក់ព័ន្ធអំពើជួញដូរមនុស្ស និងអំពើធ្វើអាជីវកម្មផ្លូវភេទលើស្ត្រីនិងកុមារ។ ព្រមទាំងបង្កើន​​សមត្ថភាពជំនា​ញ​​ជូនដល់​​មន្ត្រី​នគរបាលប្រឆាំង​ការជួញ​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើសការធ្វើចំណាកស្រុកខុស​ច្បាប់ដល់សិស្សានុសិស្សនៅតាមសាលារៀនក៏ដូចជា​ប្រជាពលរដ្ឋតាមសហគមន៍។

១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើសអំពើជួញដូរមនុស្ស និងអំពើធ្វើអាជីវកម្មផ្លូវភេទ។ 

​          ​​​ 
គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





ព្រះរាជាណាចក្រកម្ពុជា


ជាតិ  សាសនា  ព្រះមហាក្សត្រ


r2s





         ជ. ប្រធាន


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍ សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

